Diari Oficial de la Generalitat Valenciana


Sumari del DOGV 1833, del 24-07-1992 (1992/825570)

RESOLUCIÓ de 24 de juny de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual es fa pública la delimitació de l'entorn de protecció i s'obre un període d'informació pública en l'expedient incoat per a la declaració com a monument del monestir de Sant Miquel dels Reis, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1833

Data del DOGV
:   24-07-1992

Secció del DOGV
:   ALTRES DISPOSICIONS

Número del document
:   1992/825570


Data del document
:   24-06-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 24 de juny de 1992, de la Direcció General de Patrimoni Cultural de la Conselleria de Cultura, Educació i Ciència de la Generalitat Valenciana, per la qual es fa pública la delimitació de l'entorn de protecció i s'obre un període d'informació oública en l'expedient incoat per a la declaració com a monument del monestir de Sant Miquel dels Reis, de Valencia.  
Atès que està en tramitació l'expedient per a declarar monument el monestir de Sant Miquel dels Reis, de València, incoat per una Resolució de 8 de juny de 1981, de la Direcció General de Belles Arts, Arxius i Biblioteques (BOE de 29 d'agost de 1981), resolc:  
Primer  
Fer pública la delimitació de l?entorn de protecció del Monestir de Sant Miquel dels Reis, de València, segons els annexos que s'adjunten a aquesta resolució.  
Segon   
Continuar amb la tramitació de l?expedient d'acord amb les disposicions vigents.  
Tercer  
D'acord amb allò que es preveu en l'article 87 de la Llei de Procediment Administratiu, obrir un període d'informació pública, per tal que totes aquelles persones que tinguen interès puguen examinar l?expedient per a la declaració de monument, durant el termini de 20 dies, a partir de la publicació d'aquesta resolució en el Diari Oficial de la Generalitat Valenciana. Aquest expedient estarà a disposició de les persones interessades en la Direcció General de Patrimoni Cultural, Servei de Patrimoni Artístic Immoble, de la Conselleria de Cultura, Educació i Ciència, avinguda de Campanar, número 32, de València, de 9 a 14 hores.  
Quart  
Que aquesta resolució es publique en el Diari Oficial de la Generalitat Valenciana.  
La qual cosa es fa pública als efectes oportuns.  
València, 24 de juny de 1992.   
La Directora General de Patrimoni Cultural:   
Evangelina Rodriguez Cuadros.  
ANNEXOS  
Annex I: Justificació de la delimitació proposada  
La delimitació de la proposta es justifica d'acord amb els criteris següents:  
- Parcel·les que limiten directament amb la que ocupa el BIC, que poden afectar alhora, tant visualment com físicament, qualsevol intervenció que s'hi realitze.  
- Espais públics en contacte directe amb el BIC i les parcel·les enumerades anteriorment, que formen part de l'ambient urbà immediat.  
- Edificacions o qualsevol element del paisatge urbà que, encara que no tinguen una situació de proximitat amb el BIC, n'afecten de forma fonamental la percepció.  
En el cas concret del monestir de Sant Miquel dels Reis ens apartarem un poc del criteri general concret, encara que no de la intencionalitat subjacent d'aquell, fonamentalment per la peculiar situació urbana de l?edifici. Aquest es troba situat a l?eixida nord de la ciutat de València, dins el seu terme municipal, a la vora de l'antiga carretera de Barcelona. Històricament enclavat a l?horta, actualment forma part de la co-urbanització produïda per aquest eix viari, que és un dels elements característics configuradors de l'àrea metropolitana de València.  
Aquest eix va deixant zones de sòl urbà i buits de sòl no urbanitzables successius fins al terme de Puçol, on canvia la configuració territorial. Malgrat els intents de protecció de l?horta s'endevina una important ocupació de sòl no urbanitzable per la imparable evolució constructiva a mig termini.  
En aquest entorn, que podríem anomenar quasi urbà, es troba el monestir de Sant Miquel dels Reis, la façana principal del qual dóna a la carretera, i limita pel sud amb el barri d'Oriols, amb una alta densitat d'edificis. A l?est, hi ha una àmplia zona de se'n no urbanitzable destinada a cultius d'horta, absolutament plana, amb una àmplia perspectiva visual. Al nord immediat continua la zona de sòl no urbanitzable però a uns 500 metres comencen els grups d'edificis que configuren les àrees de sòl urbà al llarg de la carretera. A l?oest, enfront de l?edifici, hi ha una estreta banda d'edificis, una barreja de naus industrials i habitatges unifamiliars tradicionals transformades i, al darrere, una zona important d'horta en sòl qualificat com a no urbanitzable, amb alguns habitatges agrícoles de planta baixa, pis i cambra sota un cobert, construccions característiques de l?horta valenciana.  
Per tot el que hem dit, es planteja la delimitació d'un entorn de protecció que, pel costat est, protegesca les vistes del monestir des de l'horta, seguint les línies dels camins circumdants, pel nord, limitant amb el sòl urbà més pròxim i, a l'oest, englobant per un costat les edificacions amb les quals s'enfronta i el sòl urbà on es troba, els edificis del qual podrien afectar el monestir i, englobant per darrere una faixa de sòl no urbanitzable de protecció d'una dimensió suficient. Al sud, el límit es troba a la vora del barri d'Orriols, a partir del qual la densitat d'edificis és tan alta que hom considera que les hipotètiques variacions no afectarien el BIC.  
Annex II: Area de protecció  
A) Descripció literal de la delimitació  
Origen. Costat sud-est de l?encreuament de la carretera nacional Barcelona-Cadis (perllongament de l'avinguda de la Constitució) amb el carrer de Santiago Rusiñol.  
Sentit. L'invers al moviment de les manetes del rellotge.  
Línia delimitadora. Des de l?origen continua pel carrer de Santiago Rusiñol fins el creuament amb el carrer Pare Viñas; a partir d'aquest punt continua per un camí que segueix l'alineació del carrer de Pare Viñas fins a una distància de 470 metres, fins que arriba a un camí de traçat ondulat que s'orienta cap a l?oest. En aquest camí finalitza un petit mur de protecció de l?horta que pertany al monestir i que comença en el vèrtex nord-est del recinte del monestir. Per tal d'incloure aquest mur dins de l?entorn de protecció, la línia de protecció continua per aquest camí, pel límit nord, fins que es troba amb la carretera de Barcelona i, seguint aquesta, retrocedeix una distància de 18 metres en direcció a València per l'alineació oest i, des d'aquesta punta continua per l'alineació de l?edifici que hi ha perpendicular a la carretera fins a una distància de 240 metres del punt d'encreuament amb l'alineació est de la carretera de Barcelona. Des d'aquest punt continua en línia recta fins a un punt situat continuant l'alineació sud del carrer de Santiago Rusiñol i a una distància de l?encreuament amb l'alineació est de la carretera, de 250 metres. Des d'aquest punt torna a l?origen.  
B) Delimitació gràfica  
S'hi adjunta plànol.  
Veure imatge